Mason Greenwood
Mason Will John Greenwood (født 1. oktober 2001) er en engelsk professionel fodboldspiller, som spiller for klubben Manchester United. Han har også spillet for det engelske landshold.

Den 30. januar 2022 blev Greenwood suspenderet fra Manchester United og anholdt på grund af beskyldninger om voldtægt og vold mod en kvinde. Den 1. februar blev han ydermere anholdt på grund af mistanke om seksuelt overgreb og dødstrusler.

Klubkarriere

Manchester United 
Greenwood var del af Manchester Uniteds ungdomsakademi siden han var 6 år gammel.

Han fik sin førsteholdsdebut den 6. marts 2019 i en Champions League-kamp imod Paris Saint-Germain i en alder af 17 år og 156 dage. Fire dage senere fik han sin Premier League-debut.

Greenwood scorede sit første mål den 19. september 2019, hvor han blev Manchester United yngste målscorer i en europæisk turnering nogensinde.

Greenwood overtog nummer 11-trøjen før 2020-21-sæsonen, efter at han oprindeligt havde spillet med nummer 26.

Landsholdskarriere

Ungdomslandshold 
Greenwood har repræsenteret England på flere ungdomsniveauer.

Seniorlandshold 
Greenwood fik sin landsholdsdebut den 5. september 2020 i en kamp imod Island. Den 7. september blev Greenwood, sammen med holdkammerat Phil Foden, sendt hjem for at bryde landsholdets COVID-19-regler ved at invitere gæster ind på deres hotelværelse.

Kilder

Eksterne henvisninger 

Fodboldspillere fra Manchester United F.C.
Fodboldlandsholdsspillere fra England
Fodboldspillere fra England
Angribere (fodbold)
Personer fra Bradford